তামিম ফেরার পর সাকিব বেশিক্ষণ টিকতে পারেননি। নাথান লায়নকে উড়িয়ে মারতে গিয়ে উইকেট বিলিয়ে এসেছেন বিশ্বসেরা এই অলরাউন্ডার। প্রথম ইনিংসে ৮৪ রান করা সাকিব দ্বিতীয় ইনিংসে করেছেন মাত্র ৫ রান। তামিম-সাকিব আউট হওয়ার পর লিডটাকে বাড়ানোর পুরো দায়িত্বটাই নিয়েছিলেন অধিনায়ক মুশফিকুর রহিম। দারুণ ছন্দে মনে হচ্ছিল দলনেতাকে। তবে ভাগ্যটা সহায় হয়নি তাঁর। রানআউট হয়ে ফিরেন বাংলাদেশ অধিনায়ক। ৪১ রান করেন মুশফিক। নাথান লায়নের বলটা জোরের ওপরই মেরেছিলেন সাব্বির রহমান। সোজা গিয়ে লাগে স্টাম্পে। এর আগে বলে হাত ছোঁয়াতে সক্ষম হয়েছিলেন লায়ন।